**MOLĖTŲ RAJONO ALANTOS SENELIŲ GLOBOS NAMŲ**

**DIREKTORĖS VEIKLOS ATASKAITA UŽ 2017 M.**

2018 m. vasario 19 d. Nr. VL-

Alanta

1. **SKYRIUS**

**ĮSTAIGOS VEIKLOS REZULTATŲ APŽVALGA**

Molėtų rajono Alantos senelių globos namai (toliau – Globos namai) yra stacionari socialinės globos įstaiga, teikianti ilgalaikę/trumpalaikę socialinę globą savivaldybėje gyvenamąją vietą deklaruojantiems senyvo amžiaus asmenims ir suaugusiems asmenims su negalia (toliau tekste – gyventojai). Globos namų misija – teikti kvalifikuotas, kokybiškas, prieinamas socialinės globos paslaugas. Globos namų vizija – saugi ir ori mūsų klientų senatvė. Visa įstaigos ir mano, kaip vadovo, veikla, tikslai, uždaviniai ir priemonės nukreipti misijos ir vizijos įgyvendinimui.

Globos namuose 2017 m. dirbo iš viso 21 darbuotojas (įskaitant sezoninį darbą). Bendras Globos namų biudžetas pagal visus šaltinius sudarė 307 tūkst. eurų, liko nepanaudota 1 tūkst. eurų. Kreditoriniai įsiskolinimai sudarė 0,2 tūkst. eurų (laiku negautos sąskaitos apmokėjimui). Debitoriniai įsiskolinimai sudarė 0,5 tūkst. eurų (spaudiniai). Per 2017 m. surinkta į bendrą įstaigos biudžetą lėšų iš gyventojų už jų išlaikymą 93,9 tūkst. eurų, 2016 m. - 75,9 tūkst. eurų, per 2015 m. - 66,5 tūkst. Šių lėšų surinkimo padidėjimą 2017 m. sąlygojo nemažas gyventojų skaičius (8-10 asmenų), kurie gavo papildomai slaugos ar priežiūros (pagalbos) išlaidų tikslinę kompensaciją. Šių lėšų suma sudaro šiuo metu 56 eurus ir 280 eurų, priklausomai nuo neįgalumo lygio. Todėl papildomai surenkamų šių lėšų suma per metus gali ženkliai skirtis, priklausomai kokio neįgalumo lygio gyventojų ir kiek jų įstaigoje konkrečiais metais gyvena. Molėtų r. savivaldybės lėšos Globos namų išlaikymui 2017 m. sudarė 213,6 tūkst. eurų, 2016 m. - 204,9 tūkst. eurų, 2015 m. - 164,2 tūkst. eurų.

Išlaikymo kaina 1 asmeniui 2015 m., 2016 m. ir 2017 m. per mėnesį išliko nepakitusi – 495,84 Eur, o asmeniui su sunkia negalia – 515,31 Eur. Asmenų su sunkia negalia vidurkis 2015 m. buvo 4, 2016 m. – 11, 2017 m - 10. Asmenų su sunkia negalia priežiūra yra sudėtingesnė ir reikalaujanti didesnių žmogiškųjų ir materialiųjų resursų, kompetencijos, paslaugų įvairovės.

Ataskaitiniu laikotarpiu Globos namuose gyveno 33 asmenys. 2017 m. ženkliai pakito atvykusiųjų ir mirusiųjų skaičius. Tai sąlygojo senyvas amžius ir naujai atvykusiųjų būklė. Gyventojų skaičiaus pokytis per trejus paskutiniuosius metus parodytas 1 lentelėje.

1 lentelė

|  |  |  |  |
| --- | --- | --- | --- |
| **Pokyčio priežastis** | **2015 m** | **2016 m** | **2017 m** |
| Atvyko | 3 | 6 | 13 |
| Išvyko į namus/į kitas įstaigas | 0 | 0 | 0 |
| Mirė | 3 | 6 | 14 |

Vyriausias Globos namų gyventojas 2017 metais buvo 98 metų (moteris), jauniausias – 56 metų (vyras). Amžiaus vidurkis 2017 m. – 78,5, 2016 m. buvo 81 m., 2015 m. - 84,48 m. 2017 m. pabaigoje buvo 8 vyrai, 25 moterys. Net 11 asmenų yra nustatyti dideli spec. poreikiai, 10 asmenų vidutiniai spec. poreikiai. Su fizine negalia buvo 10, o su protine negalia – 12 asmenų.

1. **SKYRIUS**

**PAGRINDINIAI VADOVO METŲ VEIKLOS REZULTATAI**

2017 metams man, kaip vadovui, šalia einamųjų kasdienių funkcijų ir darbų, buvo iškeltos 7 metinės užduotys, pagal jas nustatyti siektini rezultatai bei rezultatų vertinimo rodikliai. Pateikiu šių užduočių pasiektus rezultatus.

1 užduotis – mažinti Globos namų gyventojų socialinę atskirtį. Tuo tikslu buvo iškelti trys siektini rezultatai, nustatyt rezultatų vertinimo rodikliai, buvo atliktas pasiektų rezultatų ir rodiklių įvertinimas, t.y.:

1) siektinas rezultatas - inicijuoti ir įgyvendinti Globos namų gyventojų dalyvavimą vietos bendruomenės gyvenime. Rezultatų vertinimo rodiklis - surengta ne mažiau 6 renginiai ir/ar šventės, popietės, dalyvaujant kartu vietos bendruomenei. Pasiektas rezultatas ir jo vertinimo rodiklis - surengti 8 renginiai. Užduotis įvykdyta, rodiklis viršytas;

2) siektinas rezultatas - inicijuoti ir įgyvendinti Globos namuose religinių apeigų ir švenčių paminėjimą. Rezultatų vertinimo rodiklis - kartą per mėnesį parapijos kunigas atliko mišias ir kitas reikalingas religines apeigas; su parapijos kunigu paminėtos ir švęstos visos pagrindinės religinės šventės. Pasiektas rezultatas ir jo vertinimo rodiklis - kartą per mėnesį aukotos mišios, atliktos visos reikalingos religinės apeigos; su kunigu paminėtos 9 religinės šventės. Užduotis įvykdyta pilnai;

3) siektinas rezultatas - inicijuoti ir įgyvendinti Globos namų gyventojų (toliau Gyventojų) išvykas į gamtą, prie jūros, po gimtąsias apylinkes, aplankyti artimųjų kapų. Rezultatų vertinimo rodiklis – surengtos: 3 išvykos į gamtą, vyko 15 proc. Gyventojų, 1 prie jūros, vyko 10 proc. Gyventojų, 1 į Šiluvą, vyko 10 proc. Gyventojų, 2 po gimtąsias apylinkes, vyko 15 proc. Gyventojų, 3 išvykos aplankyti artimųjų kapų, vyko 15 proc. Gyventojų. Pasiektas rezultatas ir jo vertinimo rodiklis – surengtos: 3 išvykos į gamtą, vyko 18 proc. Gyventojų, 1 išvyka prie jūros, vyko 10 proc. Gyventojų, 1 išvyka į Šiluvos atlaidus, vyko 10 proc. Gyventojų, 2 išvykos po gimtąsias apylinkes, vyko 18 proc. Gyventojų, 3 išvykos aplankyti artimųjų kapų, vyko 18 proc. Gyventojų. Užduotis įvykdyta 100 proc., rodiklis viršytas.

2 užduotis - teikti aukštos kvalifikacijos paslaugas. Tuo tikslu buvo iškelti trys siektini rezultatai, nustatyt rezultatų vertinimo rodikliai, atliktas pasiektų rezultatų ir rodiklių įvertinimas:

1) siektinas rezultatas - nustatyti darbuotojų kvalifikacijos tobulinimo ir atestacijos poreikį 2017 m. Rezultatų vertinimo rodiklis - plane nurodyti darbuotojai iki 2017 m. gruodžio 31 d. išklausė plane nurodytą mokymų valandų skaičių. Pasiektas rezultatas ir jo vertinimo rodiklis - Nustatytas darbuotojų kvalifikacijos tobulinimo ir atestacijos poreikis 2017 m; visi plane nurodyti darbuotojai išklausė plane nurodytą valandų skaičių. Užduotis įvykdyta;

2) siektinas rezultatas - parengtas ir patvirtintas įstaigos darbuotojų kvalifikacijos tobulinimo ir atestacijos planas 2018 m. Rezultatų vertinimo rodiklis - iki 2018 m. sausio 10 d. nustatytas darbuotojų kvalifikacijos tobulinimo ir atestacijos poreikis 2018 m. Iki 2018 m. sausio 31 d. parengtas ir patvirtintas įstaigos darbuotojų kvalifikacijos tobulinimo ir atestacijos planas 2018 m. Pasiektas rezultatas ir jo vertinimo rodiklis - nustačius poreikį 2017-12-29 patvirtintas įstaigos darbuotojų kvalifikacijos tobulinimo ir atestacijos planas 2018 metams. Užduotis įvykdyta;

3) siektinas rezultatas - atlikti Globos namų gyventojų apklausą apie teikiamų paslaugų kokybę. Rezultatų vertinimo rodiklis - Atlikta Globos namų gyventojų apklausa apie teikiamų paslaugų kokybę, ne mažiau 90 proc. apklaustųjų teikiamų paslaugų kokybę įvertino labai gerai. Pasiektas rezultatas ir jo vertinimo rodiklis - apklausa atlikta, 26 gyventojai iš 28 apklaustųjų, kas sudaro 93 proc., teikiamų paslaugų kokybę įvertino labai gerai. Užduotis įvykdyta 100 proc., rodiklis viršytas.

3 užduotis - nustatyti įstaigos darbuotojų metines užduotis, siektinus rezultatus ir jų vertinimo rodiklius. Siektinas rezultatas - nustatyti darbuotojams 2017 metams metines užduotis, siektinus rezultatus ir jų vertinimo rodiklius. Rezultatų vertinimo rodiklis - nustatytos darbuotojams metinės užduotys, siektini rezultatai ir jų vertinimo rodikliai iki 2017-08-31. Pasiektas rezultatas ir jo vertinimo rodiklis - visiems įstaigos darbuotojams nustatytos metinės užduotys, siektini rezultatai ir jų vertinimo rodikliai iki 2017-08-31. Užduotis įvykdyta.

4 užduotis - rūpintis įstaigos pastatų, patalpų būkle. Tuo tikslu buvo iškelti du siektini rezultatai:

1) siektinas rezultatas - suremontuoti įstaigos koridoriaus grindis. Rezultatų vertinimo rodiklis - atliktas koridoriaus grindų remontas. Pasiektas rezultatas ir jo vertinimo rodiklis - Atliktas koridoriaus grindų remontas. Užduotis įvykdyta;

2) siektinas rezultatas - pagal galimybes vykdyti kitų įstaigos patalpų einamąjį remontą. Rezultatų vertinimo rodiklis - atliktas svečių kambario, buhalterijos remontas. Pasiektas rezultatas ir jo vertinimo rodiklis - atliktas svečių kambario, buhalterijos remontas. Užduotis įvykdyta.

5 užduotis - tęsti įstaigos lauko infrastruktūros gerinimo ir pritaikymo saugiai judėti senyvo amžiaus asmenims ir asmenims su negalia darbus. Siektinas rezultatas - rekonstruoti pastato šiaurinėje dalyje esantį pandusą, trejus laiptus, įrengti lauko takelius. Rezultatų vertinimo rodiklis - Rekonstruotas pastato šiaurinėje dalyje esantis pandusas, treji laiptai, įrengti lauko takeliai. Pasiektas rezultatas ir jo vertinimo rodiklis - Rekonstruotas pastato šiaurinėje dalyje esantis pandusas, treji laiptai, įrengti lauko takeliai. Užduotis įvykdyta.

6 užduotis - tęsti kitų finansinių šaltinių pritraukimą. Siektinas rezultatas - vykdyti aktyvią naujų rėmėjų paiešką, bendradarbiauti su esamais rėmėjais. Rezultatų vertinimo rodiklis - gauta paramos-labdaros įvairiomis formomis ne mažiau kaip 3000 eurų sumai. Pasiektas rezultatas ir jo vertinimo rodiklis - gauta labdaros-paramos iš fizinių asmenų, įmonių ir organizacijų piniginėmis lėšomis - 715 eurų, ne piniginėmis lėšomis, t.y. prekių ir paslaugų, kurių bendra vertė 2500 eurų. Bendra gautos labdaros-paramos vertė 3215 eur. Užduotis įvykdyta, rodiklis viršytas.

7 užduotis - dalyvauti projektinėje veikloje. Siektinas rezultatas - vykdyti galimybių įstaigai dalyvauti bet kurios srities projektinėje veikloje stebėjimą ir paiešką, šiuo tikslu teikti paraiškas ir/ar kitokio pobūdžio dokumentus. Rezultatų vertinimo rodiklis - parengta ir pateikta ne mažiau viena paraiška, pasirašyta bendradarbiavimo sutartis. Pasiektas rezultatas ir jo vertinimo rodiklis - sudarytos 6 gamybinės praktikos sutartys su VŠĮ ATVM, 1 sutartis su Kauno kolegija, 1 sutartis su Utenos kolegija, kurių pagrindu 8 asmenys atliko praktiką nuo 2 savaičių iki 2,5 mėnesio laikotarpyje virėjo, socialinio darbuotojo ir socialinio darbuotojo padėjėjo darbo vietose. Sudaryta 1 (viena) darbo įgūdžių įgijimo rėmimo ir finansavimo sutartis su Utenos teritorine darbo birža, pagal kurią 1 (vienas) asmuo įdarbintas socialinio darbuotojo pareigose su 50 proc. dydžio subsidija. Užduotis įvykdyta, rodiklis viršytas.

Taigi mano, kaip vadovo metų veiklos rezultatai ir atsispindi įstaigos tikslų ir užduočių įgyvendinime. Todėl manau, kad iškeltus uždavinius 2017 metams įvykdžiau pilnai, o kai kurių užduočių rodikliai netgi buvo viršyti. Metinio pokalbio su Molėtų rajono savivaldybės Meru metu mano, kaip Globos namų vadovo, veikla dėl aukščiau nurodytų metinių veiklos užduočių įgyvendinimo buvo įvertinta gerai.

1. **SKYRIUS**

**PRAĖJUSIŲ METŲ VADOVO SVARBIAUSIOS INICIATYVOS, SPRĘSTOS PROBLEMOS, KELIAMI NAUJI UŽDAVINIAI IR IŠSŪKIAI**

2017 m. kryptingai tęsiau pradėtus darbus, toliau ieškojau būdų iškeltų tikslų ir uždavinių bei metinių užduočių įgyvendinimui. Svarbiausios iniciatyvos, spręstos problemos:

1. Įstaiga 2016 metų pabaigoje buvo gavusi 7000 eurų paramą-labdarą iš Tarptautinės Vilniaus moterų asociacijos šiaurinėje įstaigos pastato dalyje esamo panduso bei laiptų rekonstrukcijai lauko takelių įrengimui. Šiuos darbus privalėjome atlikti iki 2017 m. birželio 1 d. Darbai buvo atlikti laiku, parama-labdara įsisavinta.

2. Vienas iš sudėtingesnių darbų ir uždavinių buvo įgyvendinti LR valstybės ir savivaldybių įstaigų darbuotojų darbo apmokėjimo 2017 m. sausio 17 d. įstatymo nuostatas. Tuo tikslu įstaigoje buvo sukurta darbo apmokėjimo sistema, įsigaliojus naujajam Darbo kodeksui – darbo tvarkos taisyklės, visiems darbuotojams nustatytos metinės užduotys, siektini rezultatai ir jų vertinimo rodikliai. Kadangi trūko žinių ir informacijos, aš, kaip vadovas, kėliau savo kvalifikaciją, gilinausi į atitinkamas teisės norminių aktų nuostatas, ir šis uždavinys buvo įvykdytas sėkmingai.

3. Kaip ir kasmet vienas iš man sudėtingiausiai pasiekiamų uždavinių ir iššūkių 2017 m. buvo pritraukti paramą-labdarą įvairiomis formomis už ne mažiau kaip 3000 tūkst. eurų. Šis iššūkis buvo pasiektas, buvo gauta paramos-labdaros įvairiomis formomis už 3215 eurų.

2018 m. uždaviniai ir iššūkiai:

1) teikti aukštos kvalifikacijos paslaugas, pagal kvalifikacijos planą kelti įstaigos darbuotojų bei mano, kaip vadovo, kvalifikaciją;

2) įsivertinti galimybes ir ieškoti finansavimo šaltinių įstaigos šildymo sistemos efektyvumui pagerinti, alternatyvių šildymo metodų galimybės įstaigoje pritaikymui, vėdinimo sistemos įstaigoje įrengimui;

3) tęsti kryptingai kitų finansinių šaltinių pritraukimą: ieškoti naujų rėmėjų, palaikyti bendradarbiavimą su jau esamais rėmėjais, siekti pritraukti paramą-labdarą įvairiomis formomis ne mažiau kaip 3000 eurų sumai;

4) ieškoti galimybių dalyvauti projektinėje veikloje;

5) tinkamai įgyvendinti visas 2018 m. užduotis.

Direktorė Kristina Gintilaitė